Petr Ginz

Petr Ginz ( e Praha -  en Auschwitz) a oa un tresour hag ur skrivagner tchek. Brudet eo e dresadenn eus an Douar gwelet eus al Loar, ha deuet da vezañ un arouez eus ar Shoah.

Yuzev e oa e dad, Ota Ginz, ha Tchekez e vamm, Marie Ginzová. Desevel a rejont o mab e tchekeg hag en esperanteg, ur yezh komzet ganto o-daou.

E miz Here 1942 e voe kaset Petr da gamp-bac'h Theresienstadt (Terezín). Er c'hamp e voe savet hag embannet gantañ ur gelaouennig evit ar re yaouank anvet "Vedem" ; embannet e voe betek Gwengolo 1944. Kregiñ a reas ivez da sevel ur geriadur esperanteg–tchekeg ha meur a skrid all hag a voe kollet. E miz Gwengolo 1944 e voe kaset da gamp Auschwitz hag eno e varvas. 

Gant e c'hoar Chava Presburger-Ginz e voe lakaet embann e 2005, deizlevr he breur adkavet ganti, e tchekeg hag en esperanteg.

Unan eus e dresadennoù, ma weler an Douar gwelet eus al Loar, zo brudet ha deuet eo da vezañ unan eus arouezioù ar Shoah. Emañ e mirdi Yad Vashem, e Jeruzalem. Un eilenn anezhi a voe kaset e bourzh an egorlestr Columbia e 2003, gant an astraer israelat Ilan Ramon. 

An asteroidenn (50413) Petrginz zo bet anvet evel-se en enor dezhañ 50413 Petrginz (2000 DQ1), JPL Small-Body Database..

Liammoù diavaez
  Libera folio
  Radio Praha

Notennoù

Rummad:Treserien
Rummad:Skrivagnerien Tchekia
Rummad:Esperantegerien
Rummad:Ganedigezhioù 1928
Rummad:Marvioù 1944
Rummad:Loskaberzh